Държавен вестник, бр. 50, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  50
(7) В извънредна ситуация, при която е 
невъзможно да се защити класифицирана 
информация, предоставена съгласно това 
Споразумение, тя трябва да бъде унищожена 
незабавно. Получателят трябва да уведоми 
съответния Национален орган по сигурността 
или Компетентен орган по сигурността на 
Автора на класифицираната информация за 
унищожаването є.
(8) Авторът на информацията може да забра­
ни копирането, промените или унищожаването 
на класифицирана информация, като є постави 
съотвена маркировка или като приложи към 
информацията писмено уведомление.
Член 10
Класифицирани договори
(1) Ако Националният орган по сигурността 
или Компетентният орган по сигурността на 
една от Страните предложи да се сключи (или 
упълномощи Контрагент под своята юрисдикция 
да сключи) класифициран договор, включващ 
информация с ниво ПОВЕРИТЕЛНО/UK 
CONFIDENTIAL или с по-високо ниво, с Кон­
трагент под юрисдикцията на другата Страна, 
този Национален орган по сигурността или 
Компетентен орган по сигурността трябва да 
получи писмено потвърждение от другия Наци­
онален орган по сигурността или Компетентен 
орган по сигурността в съответствие с член 11 
от това Споразумение, че на Контрагента е из­
дадено удостоверение за сигурност/разрешение 
за достъп до класифицирана информация до 
съответното ниво.
(2) Класифицираните договори трябва да 
съдържат раздел относно класифицираната 
информация, който да включва най-малко 
следното:
а) Еквивалентните нива на класификация 
за сигурност на двете Страни в съответствие с 
разпоредбите на член 4 на това Споразумение;
б) Изискването Контрагентът да предоставя 
достъп до класифицираната информация само на 
лица, които притежават разрешение за достъп 
до съответното ниво, съгласно разпоредбите на 
член 6 на това Споразумение, които са наети 
или ангажирани за изпълнението на договора 
и при спазване на принципа „Необходимост 
да се знае“;
в) Изискването, че съгласно разпоредбата 
на алинея 2(б) на този член Контрагентът не 
трябва да разкрива или да позволи разкрива­
нето на класифицирана информация на Трета 
страна, без изричното писмено съгласие на 
Автора на информацията;
г) Класифицираната информация, обменяна 
по класифицирания договор, трябва да бъде 
използвана единствено за целта, за която е 
била предоставена;
д) Начините, които ще бъдат използвани за 
предаването на класифицираната информация;
е) Процедурите и механизмите за съобщава­
не на промените, които могат да настъпят по 
отношение на класифицираната информация 
поради промяна на нивото є на класификация 
за сигурност или поради отпаднало основание 
за защита;
ж) Процедурите за одобряване на посещени­
ята на служители от една от Страните в другата 
Страна във връзка с дейностите по договора, 
които са уредени от класифицирания договор;
з) Процедурите за превода, размножаването и 
унищожаване на класифицираната информация 
съгласно член 9 на това Споразумение;
и
и) Изискването Контрагентът незабавно да 
уведоми своя Национален орган по сигурност­
та или Компетентен орган по сигурността за 
всяка действителна или предполагаема загуба, 
изтичане или нерегламентиран достъп до кла­
сифицирана информация, включена в класи­
фицирания договор.
(3) Съответният Национален орган по сигур­
ността или Компетентен орган по сигурността 
на Автора на информацията трябва да предос­
тави на Националния орган по сигурността 
или Компетентния орган по сигурността на 
Контрагента получател копие на съответните 
части на класифицирания договор, които съ­
държат разпоредби относно изискванията за 
сигурност, с оглед осигуряване на ефикасен 
контрол за сигурност.
(4) Неразделна част от всеки класифициран 
договор е Анексът по сигурността. В този анекс 
организацията, възлагаща договора, трябва да 
уточни коя класифицирана информация ще 
бъде предоставяна на Контрагента или ще 
бъде създавана в резултат на класифицирания 
договор. По отношение на Обединеното крал­
ство Анексът по сигурността може да бъде под 
формата на Писмо за аспектите по сигурността.
(5) В съответствие с националното законода­
телство, когато се предложат промени относно 
изискванията за сигурност или относно опреде­
лени аспекти или елементи на класифицирания 
договор, те трябва да бъдат съобщени на Нацио­
налния орган по сигурност­та или Компетентния 
орган по сигурността на другата Страна и да 
бъдат договорени писмено. Националният орган 
по сигурността или Компетентният орган по 
сигурността на Автора на информацията трябва 
да уведомят Националния орган по сигурността 
или Компетентния орган по сигурността на 
Контрагента получател, когато информацията 
в класифициран договор бъде променена или 
се премахне нивото є на класификация.
(6) Националният орган по сигурността или 
Компетентният орган по сигурността, издал 
разрешението за достъп до класифицирана 
информация/удостоверението за сигурност, 
следва да осигури, че Контрагентът ще спазва 
изискванията за сигурност в съответствие с 
националното си законодателство.